આ ગાર્ડન્સની ખાસિયત એ છે કે આ ગાર્ડન્સમાં રોજ દસ હજારથી વધુ લોકો હરવા-ફરવા આવે છે. એ સિવાય અહીં ગુજરાત, મહારાષ્ટ્ર, કર્ણાટક, મધ્ય પ્રદેશના સમાજના લોકો તેમના સમાજની મીટિંગો કરીને તેમની સામાજિક પ્રવૃત્તિઓ પણ વિસ્તારે છે. અહીંના એક ભાગમાં ચિલ્ડ્રન્સ પાર્ક, બીજા ભાગમાં સ્પોર્ટ્સ પાર્ક તો ત્રીજા ભાગમાં જૉગિંગ પાર્ક છે. આમ પાંચ ગાર્ડન્સ એની વિવિધ ખાસિયત ધરાવે છે જેનો આબાલવૃદ્ધો, મહિલાઓ અને યુવાનો સહિયારો લાભ લે છે. એને લીધે એનું ઐતિહાસિક મહત્વ પણ એટલું જ છે.